pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมช.มนัญญา ส่งมอบผลิตภัณฑ์นมไทย-เดนมาร์ค ให้โรงพยาบาลสนามศูนย์พัฒนาเด็กเล็กจังหวัดเชียงใหม่
วันอังคารที่ 27 เมษายน 2564
รมช.มนัญญา ส่งมอบผลิตภัณฑ์นมไทย-เดนมาร์ค ให้โรงพยาบาลสนามศูนย์พัฒนาเด็กเล็กจังหวัดเชียงใหม่
รมช.มนัญญา ส่งมอบผลิตภัณฑ์นมไทย-เดนมาร์ค ให้โรงพยาบาลสนามศูนย์พัฒนาเด็กเล็กจังหวัดเชียงใหม่ เพื่อส่งมอบกําลังใจให้ผู้ป่วย บุคลากรทางการแพทย์ และเจ้าหน้าที่ ในช่วงสถานการณ์การแพร่ระบาดของโควิด-19 ระลอก 3
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ มอบหมายให้ องค์การส่งเสริมกิจการโคนมแห่งประเทศไทย (อ.ส.ค.) ส่งมอบผลิตภัณฑ์นมไทย-เดนมาร์ค อาทิ นมยูเอชที โยเกิร์ต ให้กับโรงพยาบาลสนามศูนย์พัฒนาเด็กเล็กเทศบาลตําบลแม่คือ อําเภอดอยสะเก็ด จังหวัดเชียงใหม่ โดยโรงพยาบาลสนามดังกล่าว ได้มีกลุ่มผู้ป่วยเด็กเล็ก 'คลัสเตอร์ศูนย์เด็กเล็ก' จังหวัดเชียงใหม่ มีเด็กติดโควิด 16 ราย อายุน้อยสุด 2 ขวบ รักษาตัวอยู่ในโรงพยาบาลสนามแห่งนี้ เพื่อเป็นส่วนหนึ่งในการส่งมอบกําลังใจให้แก่ผู้ป่วย รวมถึงคุณครู บุคลากรทางการแพทย์ และเจ้าหน้าที่ ในช่วงสถานการณ์การแพร่ระบาดของโรคติดเชื้อไวรัสโควิด-19 ระลอก 3 ซึ่งการส่งมอบผลิตภัณฑ์นมไทย-เดนมาร์ค ครั้งนี้ ได้ปฏิบัติตามมาตรการป้องกันการแพร่ระบาดของเชื้อโควิด 19 อย่างเคร่งครัด
รัฐบาลไทย-ข่าวทำเนียบรัฐบาล-นายกรัฐมนตรีปลื้ม JCR คงอันดับความน่าเชื่อถือไทย ย้ำรัฐบาลเตรียมเดินหน้าทั้งมาตรการเยียวยาและฟื้นฟูเศรษฐกิจกลับมาเข้มแข็ง
วันอังคารที่ 27 เมษายน 2564
นายกรัฐมนตรีปลื้ม JCR คงอันดับความน่าเชื่อถือไทย ย้ํารัฐบาลเตรียมเดินหน้าทั้งมาตรการเยียวยาและฟื้นฟูเศรษฐกิจกลับมาเข้มแข็ง
นายกรัฐมนตรีปลื้ม JCR คงอันดับความน่าเชื่อถือไทย ย้ํารัฐบาลเตรียมเดินหน้าทั้งมาตรการเยียวยาและฟื้นฟูเศรษฐกิจกลับมาเข้มแข็ง
วันที่ 27 เม.ย. 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้รับรายงานจากกระทรวงการคลังกรณีที่บริษัท Japan Credit Rating Agency, Ltd. หรือ JCR ซึ่งเป็นบริษัทจัดอันดับความน่าเชื่อถือชั้นนําของประเทศญี่ปุ่น จัดอันดับความน่าเชื่อถือของตราสารหนี้และผู้ออกตราสารหนี้ทั้งในประเทศญี่ปุ่นและต่างประเทศ ได้คงอันดับความน่าเชื่อถือของประเทศไทย (Sovereign Credit Rating) ที่ระดับ A - และยืนยันมุมมองความน่าเชื่อถือของประเทศไทยอยู่ในระดับที่มีเสถียรภาพ (Stable outlook)
ทั้งนี้ นายกรัฐมนตรี ระบุว่า ผลการจัดอันดับดังกล่าวเป็นเรื่องที่น่ายินดีและสะท้อนให้เป็นมุมมองของต่างประเทศต่อพื้นฐานเศรษฐกิจไทยและแนวนโยบายด้านเศรษฐกิจของรัฐบาล แม้ที่ผ่านมาประเทศไทยจะต้องเผชิญกับสถานการณ์แพร่ระบาดของโรคโควิด-19 โดยเฉพาะภาคการส่งออกและท่องเที่ยว ซึ่งเป็นภาคส่วนที่เศรษฐกิจไทยพึ่งพิงอยู่มาก แต่ด้วยสถานการณ์การเงินและการคลังที่เข้มแข็งของประเทศจะเป็นแรงหนุนสําคัญให้รัฐบาลสามารถเดินหน้าเต็มที่ในการฟื้นฟูเศรษฐกิจไทยให้กลับมาเข้มแข็งได้
“จากที่ประเทศไทยได้เผชิญกับการแพร่ระบาดของโรคโควิด-19 ระลอกใหม่ตั้งแต่ต้นเดือนเม.ย.เป็นต้นมา พร้อมกับมาตรการควบคุมโรคที่เพิ่มความเข้มงวดขึ้นโดยต่อเนื่อง การดูแลผู้ป่วยอย่างทั่วถึง พล.อ.ประยุทธ์ ย้ําว่ารัฐบาลเตรียมความพร้อมเพื่อจะเดินหน้าทั้งมาตการเยียวยาผู้ได้รับผลกระทบและการฟื้นฟูเศรษฐกิจในระยะต่อไป โดยรัฐบาลได้จัดเตรียมงบประมาณที่เพียงพอและจะพิจารณาอย่างรอบคอบในการดําเนินนโยบายที่เกิดประสิทธิผลสูงสุด”น.ส.ไตรศุลี กล่าว
-----------------------
รัฐบาลไทย-ข่าวทำเนียบรัฐบาล-การประชุมคณะทำงานจัดทำตัวชี้วัดผลิตภัณฑ์มวลรวมสีเขียวภาคอุตสาหกรรม ครั้งที่ 1 ผ่านระบบวิดีโอคอนเฟอเรนซ์
วันอังคารที่ 27 เมษายน 2564
การประชุมคณะทํางานจัดทําตัวชี้วัดผลิตภัณฑ์มวลรวมสีเขียวภาคอุตสาหกรรม ครั้งที่ 1 ผ่านระบบวิดีโอคอนเฟอเรนซ์
รองปลัดฯ วรวรรณ เป็นประธานการประชุมคณะทํางานจัดทําตัวชี้วัดผลิตภัณฑ์มวลรวมสีเขียวภาคอุตสาหกรรม ครั้งที่ 1 ผ่านระบบวิดีโอคอนเฟอเรนซ์
วันนี้ (27 เมษายน 2564) เวลา 09.30 น. นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะทํางานจัดทําตัวชี้วัดผลิตภัณฑ์มวลรวมสีเขียวภาคอุตสาหกรรม ครั้งที่ 1 โดยมี นายเดชา จาตุธนานันท์ ผู้ตรวจราชการกระทรวงอุตสาหกรรม นายวีระกิตติ์ รันทกิจธนวัชร์ รองอธิบดีกรมโรงงานอุตสาหกรรม นายนฤบดินทร์ วุฒิวรรณ ผู้อํานวยการกองยุทธศาสตร์และแผนงาน และคณะทํางานที่เกี่ยวข้อง เข้าร่วมการประชุมผ่านระบบระบบวิดีโอคอนเฟอเรนซ์ ณ ห้องประชุมกองยุทธศาสตร์และแผนงาน ชั้น 6 สํานักงานปลัดกระทรวงอุตสาหกรรม
โดยที่ประชุมฯ ได้มีการนําเสนอผลการดําเนินงานที่ผ่านมาในปีงบประมาณ 2558 – 2562 แนวคิดและการดําเนินงานรวมถึงแผนการดําเนินงานในปีงบประมาณ 2564
รัฐบาลไทย-ข่าวทำเนียบรัฐบาล-เตรียมเปิด “ศูนย์แรกรับและส่งต่อ” ผู้ป่วยโควิด
วันอังคารที่ 27 เมษายน 2564
เตรียมเปิด “ศูนย์แรกรับและส่งต่อ” ผู้ป่วยโควิด
...
ชัดเจนขึ้นอีกระดับหลังจากที่นายอนุทิน ชาญวีรกุล รองนายกรัฐมนตรีและ รมว.สธ. เตรียมเปิด “ศูนย์แรกรับและส่งต่อ” เป็นแห่งแรก เพื่อนําผู้ติดเชื้อโควิด-19 ที่อยู่ระหว่างรอเตียงเข้ามาดูแลด้วยทีมแพทย์ พยาบาล
.
สถานที่คือ สนามกีฬาอินดอร์สเตเดียมหัวหมาก ช่วยสนับสนุนและแบ่งเบาภาระของ กทม. ในการรับส่งและจัดหาเตียงผู้ป่วย โดยจะมีทีมแพทย์ พยาบาล ยาและเวชภัณฑ์ อุปกรณ์การแพทย์ เข้ามาดูแลผู้ป่วยในลักษณะหอผู้ป่วยโควิดรวม
.
นอกจากนี้ ศูนย์แห่งนี้จะทําหน้าที่ส่งผู้ติดเชื้อไปโรงพยาบาลในสังกัดที่อยู่ในพื้นที่เขตปริมณฑล หากเตียงใน กทม.เต็ม และในอนาคตอาจปรับเป็น “ศูนย์ฉีดวัคซีนโควิด-19” อีกด้วย
Cr : ศูนย์ข้อมูล COVID-19
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เลขา รมว.ยุติธรรม แจง"อานนท์"ไม่ได้ติดโควิด ยันไม่ได้อยู่ในกลุ่มเสี่ยงแดนกักโรค พร้อมชี้ 3 แกนนำผลเป็นลบอยู่ระหว่างกักตัว วอนอย่าสร้างข่าวปั่นป่วนขอให้เสนอความจริง บ้านเมืองวุ่นวาย
วันอังคารที่ 27 เมษายน 2564
เลขา รมว.ยุติธรรม แจง"อานนท์"ไม่ได้ติดโควิด ยันไม่ได้อยู่ในกลุ่มเสี่ยงแดนกักโรค พร้อมชี้ 3 แกนนําผลเป็นลบอยู่ระหว่างกักตัว วอนอย่าสร้างข่าวปั่นป่วนขอให้เสนอความจริง บ้านเมืองวุ่นวาย
เลขา รมว.ยุติธรรม แจง"อานนท์"ไม่ได้ติดโควิด ยันไม่ได้อยู่ในกลุ่มเสี่ยงแดนกักโรค พร้อมชี้ 3 แกนนําผลเป็นลบอยู่ระหว่างกักตัว วอนอย่าสร้างข่าวปั่นป่วนขอให้เสนอความจริง บ้านเมืองวุ่นวายมากพอแล้ว ขู่ให้ฝ่ายกฎหมายดําเนินการตรวจสอบ
ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม กล่าวถึงกรณี มีการโพสเฟซบุ๊กระบุว่า นายอานนท์ นําภา แกนนํากลุ่มราษฎร ติดเชื้อโควิด-19 จากภายในเรือนจําว่า นายอานนท์ไม่ได้อยู่ร่วมกับพวกกักโรคหรือติดโควิดอยู่ในแดนอื่น และล่าสุดได้มีการตรวจโควิดแล้วก็ไม่พบว่าติดเชื้อ ดังนั้นเพจทนายอานนท์ที่มีแอดมินดูแลอยู่ควรระมัดระวังในการเสนอเรื่องราวภายในเรือนจํามิฉะนั้นจะให้ฝ่ายกฎหมายของกรมราชทัณฑ์ดําเนินคดี เพราะทําให้เกิดความเสียหายและเกิดความวุ่นวาย ตนอยากฝากบอกว่าควรมีจิตสํานึก เนื่องจากสถานการณ์ปัจจุบันที่มีโรคระบาดโควิดประชาชนก็เดือดร้อนอยู่แล้วอย่าสร้างความวุ่นวาย ควรให้ข้อมูลที่ถูกต้องจะเหมาะสมกว่า นอกจากนี้ในส่วนของผู้ที่อยู่ในกลุ่มเสี่ยง เช่น นายพริษฐ์ ชิวารักษ์ หรือเพนกวิน นายไชยอมร แก้ววิบูลย์พันธ์ หรือเอมมี่ และนายเฉลิมพงษ์ คําวงศ์ แกนนําม็อบ ทั้ง 3 คน ผลตรวจไม่พบเชื้อ ตอนนี้อยู่ระหว่างกักตัว และรอตรวจซ้ําสัปดาห์หน้า อีกครั้ง
"ช่วงที่สถานการณ์ของประเทศกําลังวิกฤติ ผมขอร้องอย่าสร้างความวุ่นวายในช่วงนี้เลย การจะเผยแพร่ข้อมูลใดๆ ควรอยู่บนพื้นฐานความเป็นจริง ไม่ใช่ทําเพื่อสร้างสถานการณ์ปั่นป่วนแบบนี้ และการที่ทนายเข้าไปเยี่ยมและนําข้อมูลที่ไม่จริงออกมาเผยแพร่ ตรงนี้อาจจะต้องให้สภาทนายความดําเนินการด้วย" ว่าที่ร้อยตรี ธนกฤต กล่าว
รัฐบาลไทย-ข่าวทำเนียบรัฐบาล-รมต.อนุชา สั่งการ พศ. ขอวัดอย่าปฏิเสธศพโควิด ย้ำเผาศพได้ แต่ต้องปฏิบัติตามมาตรการ และต้องดำเนินการทันที
วันอังคารที่ 27 เมษายน 2564
รมต.อนุชา สั่งการ พศ. ขอวัดอย่าปฏิเสธศพโควิด ย้ําเผาศพได้ แต่ต้องปฏิบัติตามมาตรการ และต้องดําเนินการทันที
รมต.อนุชา สั่งการ พศ. ขอวัดอย่าปฏิเสธศพโควิด ย้ําเผาศพได้ แต่ต้องปฏิบัติตามมาตรการ และต้องดําเนินการทันที
จากสถานการณ์แพร่ระบาดเชื้อไวรัสโควิด-19 ระลอกใหม่ ที่พบว่ามีตัวเลขผู้ติดเชื้อเพิ่มขึ้นจากที่ผ่านมา ขณะเดียวกัน มีผู้เสียชีวิตจากโควิด-19 ทุกวัน ส่งผลต่อการนําศพผู้ติดเชื้อไปประกอบพิธีฌาปนกิจ โดยพบว่าบางวัดปฏิเสธการรับศพผู้ติดเชื้อมาประกอบพิธี จนกลายเป็นกระแสสังคมที่พูดกันในวงกว้าง
นายอนุชา นาคาศัย รัฐมนตรีประจําสํานักนายกรัฐมนตรี จึงได้สั่งการไปยังสํานักงานพระพุทธศาสนาแห่งชาติ ดําเนินการประสาน สร้างความเข้าใจที่ถูกต้อง และขอความร่วมมือวัดทุกวัด ทั่วประเทศ อย่าปฏิเสธการประกอบพิธีฌาปนกิจศพผู้เสียชีวิตจากโควิด-19 แต่ขอให้ใช้ความระมัดระวังเป็นกรณีพิเศษ ในการดําเนินการฌาปนกิจศพ โดยให้ประสานกับสาธารณสุขพื้นที่ เพื่อปฏิบัติตามมาตรการป้องกันการแพร่ระบาดอย่างเคร่งครัดและถูกวิธี และต้องสร้างความเข้าใจกับญาติ เกี่ยวกับการประกอบพิธีฌาปนกิจนั้นต้องกระทําทันที ไม่ให้มีการไว้ทุกข์เป็นระยะเวลานาน เพื่อป้องกันการแพร่ระบาดของเชื้อไวรัสโควิด-19 ในวัดและชุมชนใกล้เคียง
รัฐมนตรีประจําสํานักนายกรัฐมนตรี ย้ําว่า ในสถานการณ์วิกฤติของประเทศเช่นนี้ วัดเป็นที่พึ่งหลักของพุทธศาสนิกชนที่มีความศรัทธามาตั้งแต่เกิดจนตาย ดังนั้น เมื่อเกิดการสูญเสียไม่ว่ากรณีใด ๆ ก็ตาม จึงขอความร่วมมือไปยังทุกวัด ให้กรุณารับฌาปนกิจศพผู้ติดเชื้อ อย่าได้รังเกียจ และขอให้ปฏิบัติอย่างถูกวิธีตามมาตรการป้องกันการแพร่ระบาด โควิด-19 ที่ภาครัฐกําหนด
................
รัฐบาลไทย-ข่าวทำเนียบรัฐบาล-โครงการค่าตอบแทน เยียวยา ชดเชย และเสี่ยงภัยสำหรับการปฏิบัติงานของอาสาสมัครสาธารณสุขหมู่บ้าน (อสม.)
วันอังคารที่ 27 เมษายน 2564
โครงการค่าตอบแทน เยียวยา ชดเชย และเสี่ยงภัยสําหรับการปฏิบัติงานของอาสาสมัครสาธารณสุขหมู่บ้าน (อสม.)
ในการเฝ้าระวัง ป้องกัน และควบคุมโรคติดต่อเชื้อไวรัสโคโรน่า 2019 ในชุมชน ของกรมสนับสนุนบริการสุขภาพ กระทรวงสาธารณสุข
ครม. อนุมัติโครงการค่าตอบแทน เยียวยา ชดเชย และเสี่ยงภัยสําหรับการปฏิบัติงานของอาสาสมัครสาธารณสุขหมู่บ้าน (อสม.) ในการเฝ้าระวัง ป้องกัน และควบคุมโรคติดต่อเชื้อไวรัสโคโรน่า 2019 ในชุมชน ของกรมสนับสนุนบริการสุขภาพ กระทรวงสาธารณสุข เพื่อเป็นการจ่ายค่าทดแทนเสี่ยงภัย ให้กับ อสม. ระยะเวลาการจ่าย 3 เดือน ตั้งแต่ เดือน เมษายน 2564 – มิถุนายน 2564 ในกรอบวงเงิน ไม่เกิน 1575.4590 ล้านบาท พร้อมทั้งเห็นควรให้กระทรวงสาธารณสุขเร่งพิจารณาฉีดวัคซีนโควิด-19 ให้ครอบคลุม อสม. และ อสส. ทุกราย เพื่อลดความเสี่ยงในการปฏิบัติหน้าที่ของเจ้าหน้าที่ด้วย
ที่มา : facebook ศูนย์ข้อมูล Covid-19 เมื่อวันที่ 30 มีนาคม 2564
https://web.facebook.com/informationcovid19/photos/a.106455480972785/296466021971729/
รัฐบาลไทย-ข่าวทำเนียบรัฐบาล-อ่านให้ชัด! ต้องใส่หน้ากากอนามัยตอนไหนใน กทม.
วันอังคารที่ 27 เมษายน 2564
อ่านให้ชัด! ต้องใส่หน้ากากอนามัยตอนไหนใน กทม.
...
ปลัดกรุงเทพมหานคร ชี้แจงข้อสงสัยเรื่องการใส่หน้ากากอนามัยตามประกาศของ กทม. ที่ให้ประชาชนใน กทม. สวมหน้ากากอนามัยหรือหน้ากากผ้าทุกครั้งตลอดเวลาที่ออกนอกเคหสถานหรือสถานที่พํานัก เริ่มมีผลตั้งแต่วันที่ 26 เม.ย. 64 เป็นต้นไป
.
โดยย้ําว่าเจตนาคือการป้องกันการติดต่อของโรคจากบุคคลไปสู่บุคคล การอยู่ร่วมกับบุคคลอื่นในอาคารหรือที่ต่าง ๆ จะต้องสวมหน้ากาก สําหรับในที่สาธารณะต้องใส่ตลอดเวลาไม่ว่าจะอยู่คนเดียวหรือไม่ เพราะบุคคลอื่นอาจมาใช้สถานที่นั้นต่อ
.
กรณีที่อยู่ในรถ ถ้ามีคนอื่นร่วมอยู่ด้วยในรถ ต้องสวมหน้ากากอนามัยหรือหน้ากากผ้า ไม่ยกเว้นแม้เป็นครอบครัวเดียวกัน เพื่อประโยชน์ในการควบคุมโรคและการปฏิบัติงานของเจ้าหน้าที่ แต่ถ้านั่งคนเดียวอนุโลมให้ไม่ต้องใส่หน้ากาก
.
กรณีของผู้ประกาศข่าวหรือจัดรายการในสตูดิโอ เนื่องจากสตูดิโอถือว่าเป็นสถานที่นอกเคหสถานและสถานที่พํานัก และมีคนปฏิบัติงานมากกว่า 1 คน มีลักษณะเป็นห้องปิด ซึ่งจะมีผู้เข้ามาใช้งานต่อเนื่อง ขณะอ่านข่าวผู้ประกาศหรือจัดรายการจึงอยู่ในเกณฑ์ที่ต้องสวมหน้ากาก
.
นอกจากนี้ ผู้ประกาศข่าวเป็นบุคคลสาธารณะที่จะมีภาพปรากฏทั่วไป จึงควรเป็นภาพที่สวมใส่หน้ากากเพื่อเป็นแบบอย่างในช่วงสถานการณ์การแพร่ระบาดมีความรุนแรงและต้องการร่วมมือจากประชาชน
.
กรณีเด็กเล็กอายุต่ํากว่า 2 ขวบ ทางการแพทย์ไม่แนะนําให้สวมหน้ากาก เพราะเด็กยังไม่รู้วิธีที่จะถอดหน้ากากออกและอาจขาดอากาศหายใจและเสียชีวิตได้ จึงเข้าข่ายอนุโลมไม่ต้องสวมหน้ากาก แต่ให้หลีกเลี่ยงการพาเด็กเล็กไปในสถานที่แออัด หรือพื้นที่เสี่ยงต่อการแพร่ระบาด
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เลขา รมว.ยุติธรรม แจงข่าว "โตโต้" ป่วยไม่จริง เผยได้รับรายงานจากเรือนจำจังหวัดกาฬสินธุ์ วัดอุณภูมิทุกเช้า ล่าสุด 26 เม.ย.วัดได้ 36.6 องศา-ผลตรวจไม่ติดโควิด ยันทุกแห่งมีการช่วยเหลือ
วันอังคารที่ 27 เมษายน 2564
เลขา รมว.ยุติธรรม แจงข่าว "โตโต้" ป่วยไม่จริง เผยได้รับรายงานจากเรือนจําจังหวัดกาฬสินธุ์ วัดอุณภูมิทุกเช้า ล่าสุด 26 เม.ย.วัดได้ 36.6 องศา-ผลตรวจไม่ติดโควิด ยันทุกแห่งมีการช่วยเหลือ
เลขา รมว.ยุติธรรม แจงข่าว "โตโต้" ป่วยไม่จริง เผยได้รับรายงานจากเรือนจําจังหวัดกาฬสินธุ์ วัดอุณภูมิทุกเช้า ล่าสุด 26 เม.ย.วัดได้ 36.6 องศา-ผลตรวจไม่ติดโควิด ยันทุกแห่งมีการช่วยเหลือตามหลักสากล วอนหยุดปล่อยข่าวลือสร้างความวุ่นวาย เตรียมให้ฝ่าย กม.ฟ้องเ
ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม กล่าวถึงกรณี มีเฟซบุ๊กของกลุ่ม Wevo โพสข้อความระบุว่า นายปิยรัฐ จงเทพ หรือโตโต้ แกนนํากลุ่ม Wevo เกิดอาการปวดหัว มีไข้สูงถึง 38 องศาเชลเชียส และตั้งแต่มีอาการยังไม่ได้รับยาหรือการรักษาจากทางเรือนจําจังหวัดกาฬสินธุ์ ว่า การโพสข้อความดังกล่าวนั้น ไม่มีข้อมูลความเป็นจริงเลย จากการตรวจสอบล่าสุดกับทางเรือนจําจังหวัดกาฬสินธุ์ ได้รับรายงานว่า ปัจจุบันนายปิยรัฐได้ช่วยงานอยู่ที่แดนพยาบาลของเรือนจํา และได้รับรายงานจากพยาบาลที่ดูแลนายปิยรัฐว่าไม่มีอาการไข้หรือการป่วยแต่อย่างใด ในทุกเช้าจะมีการวัดไข้ตลอด ล่าสุดวันที่ 26 เมษายน 2564 วัดอุณภูมินายปิยรัฐได้ 36.6 องศาฯ และมีการตรวจหาเชื้อโควิดไป เมื่อวันที่ 23 เมษายน 2564 ซึ่งผลออกมาเป็นลบ ทั้งนี้มาตรการในเรือนจําทั่วประเทศมีการป้องกันโควิดอย่างเข้มงวดเหมือนกันทุกแห่ง และการให้ความช่วยเหลือผู้ต้องขังเรามีมาตรฐานเดียวกับสากล หากมีใครเจ็บป่วยทางเรือนจําพร้อมให้การช่วยเหลือทุกคนไม่มีการแบ่งฝักแบ่งฝ่ายแต่อย่างใด
"ผมขอร้องในช่วงนี้ที่ประเทศกําลังประสบกับวิกฤตอย่างหนัก อย่าเสนออะไรที่ไม่เป็นความจริงและเป็นการสร้างความตื่นตระหนกหรือความวุ่นวายอีกเลย วันนี้บ้านเมืองก็วุ่นวายมากพออยู่แล้ว ซึ่งกับเพจที่นําเสนอเรื่องนี้ ผมจะให้ฝ่ายกฎหมายของกรมราชทัณฑ์ดําเนินการตามกระบวนการกฎหมายเพื่อเป็นเยี่ยงอย่าง ไม่ให้มีคนอื่นพยายามสร้างกระแสความวุ่นวายอีก ซึ่งการทําแบบนี้นอกจากเจ้าหน้าที่ที่เกี่ยวข้องจะวุ่นวายแล้ว ครอบครัวของนายปิยรัฐ ก็จะเกิดความกังวลใจ ไม่สบายใจและเป็นกังวลอีกด้วย ขอให้หยุดปล่อยข่าวลือที่ไม่เป็นจริงเสียเถอะ" ว่าที่ร้อยตรีธนกฤต กล่าว
รัฐบาลไทย-ข่าวทำเนียบรัฐบาล-"อนุชา"  เคาะรายการ “NBT รวมใจ สู้ภัยโควิด-19” เพิ่มช่องทางประสานช่วยเหลือประชาชน คลายทุกข์ยุคโควิด-19
วันอังคารที่ 27 เมษายน 2564
"อนุชา"  เคาะรายการ “NBT รวมใจ สู้ภัยโควิด-19” เพิ่มช่องทางประสานช่วยเหลือประชาชน คลายทุกข์ยุคโควิด-19
"อนุชา"  เคาะรายการ “NBT รวมใจ สู้ภัยโควิด-19” เพิ่มช่องทางประสานช่วยเหลือประชาชน คลายทุกข์ยุคโควิด-19
จากกรณีสถานการณ์แพร่ระบาดโควิด-19 ระลอกใหม่ ปัจจุบันพบตัวเลขผู้ติดเชื้อเป็นจํานวนมาก และพบว่าผู้ป่วยหลายรายไม่สามารถเข้ารับการรักษาได้ อีกทั้งประสบปัญหาการประสานงานเพื่อขอรับการรักษาพยาบาล เนื่องจากสายด่วนหลัก เช่น 1668 1669 1330 มีผู้ติดต่อเป็นจํานวนมาก นายอนุชา นาคาศัย รัฐมนตรีประจําสํานักนายกรัฐมนตรี มีความเป็นห่วงต่อสถานการณ์ดังกล่าว ได้สั่งการให้กรมประชาสัมพันธ์สร้างช่องทางการประสานงาน ส่งต่อ และติดตามการให้ความช่วยเหลือระหว่างประชาชนกับสถานพยาบาลในช่วงสถานการณ์โควิด-19 โดยเปิดช่องทางให้ประชาชนสามารถติดต่อขอความช่วยเหลือและประสานงาน ผ่านรายการ NBT รวมใจคนไทยไม่ทิ้งกัน ในช่วง “NBT รวมใจ สู้ภัย COVID-19” ตั้งแต่เมื่อวันศุกร์ที่ 23 เมษายน 2564
รัฐมนตรีประจําสํานักนายกรัฐมนตรี เปิดเผยว่า หลังจากที่มีการประชาสัมพันธ์เพื่อประสานให้ความช่วยเหลือประชาชนผ่านทาง “NBT รวมใจ สู้ภัย COVID-19” พบว่ามีประชาชนโทรเข้ามาเพื่อสอบถามเพื่อขอความช่วยเหลือ และขอคําแนะนําต่างๆ เป็นจํานวนมาก โดยที่ผ่านมาทางสถานีได้ดําเนินการประสานผู้ที่เกี่ยวข้องเพื่อส่งตัวผู้ป่วยเข้ารับการรักษา รวมถึงประสานเตียงและรถพยาบาล เป็นผลสําเร็จแล้ว จํานวน 23 ราย ทั้งนี้ ประชาชนสามารถติดตามชมรายการสด “NBT รวมใจ สู้ภัย COVID-19” ทุกวันจันทร์-อาทิตย์ เวลา 10.00-11-30 น. ทางช่อง NBT2HD ประชาชนสามารถสอบถามข้อมูลและประสานขอความช่วยเหลือผ่านทาง โทร. 02-275-4225 (10 คู่สาย) ตั้งแต่เวลา 10.00-16.30 น. ทุกวัน ไม่เว้นวันหยุดราชการ
รัฐมนตรีประจําสํานักนายกรัฐมนตรี กล่าวเพิ่มเติมว่า รัฐบาลพยายามทํางานอย่างเต็มที่ เพื่อลดการสูญเสียและช่วยเหลือประชาชนให้ทั่วถึงในช่วงสถานการณ์โควิด-19 การรับเรื่องร้องทุกข์ผ่านทาง NBT เป็นอีกหนึ่งช่องทางในการบรรเทาความเดือดร้อนให้ประชาชน ทั้งนี้ ขอให้ทุกฝ่ายประสานความร่วมมือกัน เพื่อให้ประเทศก้าวผ่านวิกฤติโควิด-19 ได้อีกครั้ง และขอให้ประชาชนร่วมเป็นกําลังใจให้บุคลากรทางการแพทย์ ที่ทุ่มเท เสียสละ ทําหน้าที่ช่วยเหลือประชาชนอย่างไม่ย่อท้อ ขณะเดียวกันขอความร่วมมือประชาชนปฏิบัติตามมาตรการป้องกันการแพร่ระบาดโควิด-19 อย่างเคร่งครัด
-----------------------
รัฐบาลไทย-ข่าวทำเนียบรัฐบาล-บริษัท ขนส่ง จำกัด เคลียร์ประกันภัยจ่ายค่าสินไหมให้ญาติผู้เสียชีวิตจากอุบัติเหตุรถทัวร์ไฟไหม้
วันอังคารที่ 27 เมษายน 2564
บริษัท ขนส่ง จํากัด เคลียร์ประกันภัยจ่ายค่าสินไหมให้ญาติผู้เสียชีวิตจากอุบัติเหตุรถทัวร์ไฟไหม้
รายละ 1.1 ล้านบาท
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า วันนี้ (26 เมษายน 2564) บขส. ได้ส่งฝ่ายกฎหมาย ร่วมเจรจาการจ่ายสินไหมทดแทน ระหว่างตัวแทนบริษัท วิริยะประกันภัย จํากัด (มหาชน) และ บริษัท 407 พัฒนา จํากัด กับญาติของผู้เสียชีวิตจากเหตุการณ์ไฟไหม้รถทัวร์โดยสาร 2 ชั้น ของบริษัท 407 พัฒนา จํากัด บริเวณถนนมิตรภาพ (ขาเข้า) กิโลเมตรที่ 13-14 อําเภอบ้านแฮด จ.ขอนแก่น เมื่อวันที่ 12 เมษายนที่ผ่านมา ซึ่งการเจรจาเป็นไปด้วยความเรียบร้อย
ทั้งนี้ วิริยะประกันภัย ได้จ่ายสินไหมทดแทน ให้ญาติผู้เสียชีวิต รายละ 1,100,000 บาท รวมเป็นเงิน 4,400,000 บาท ส่วนผู้เสียชีวิตอีก 1 ราย วิริยะประกันภัย ได้จ่ายสินไหมทดแทน จํานวน 600,000 บาท และญาติได้เรียกร้องสินไหมเพิ่มเติมจากผู้ประกอบการรถร่วมฯ จึงมีการนัดจ่ายอีก จํานวน 1,050,000 บาท ในวันที่ 30 เมษายน 2564
รัฐบาลไทย-ข่าวทำเนียบรัฐบาล-สธ.ตั้งทีมทำงานเร่งนำผู้ติดโควิด 19 กทม.ทุกรายเข้าสู่การรักษา
วันศุกร์ที่ 16 เมษายน 2564
สธ.ตั้งทีมทํางานเร่งนําผู้ติดโควิด 19 กทม.ทุกรายเข้าสู่การรักษา
รองนายกรัฐมนตรีและรัฐมนตรีว่าการกระทรวงสาธารณสุข สั่งตั้งทีมทํางานเร่งนําผู้ติดเชื้อโควิด 19 ในกทม.ทุกรายเข้าสู่การรักษา ให้โรงพยาบาลทุกเครือข่ายจัดหา Hospitel และเตียงไอซียูมากขึ้น เตรียมจัดทําคู่มือการดูแลผู้ติดเชื้อกักตัวที่บ้านในอนาคต สําหรับผู้ที
รองนายกรัฐมนตรีและรัฐมนตรีว่าการกระทรวงสาธารณสุข สั่งตั้งทีมทํางานเร่งนําผู้ติดเชื้อโควิด 19ในกทม.ทุกรายเข้าสู่การรักษา ให้โรงพยาบาลทุกเครือข่ายจัดหา Hospitel และเตียงไอซียูมากขึ้น เตรียมจัดทําคู่มือการดูแลผู้ติดเชื้อกักตัวที่บ้านในอนาคต สําหรับผู้ที่พักอาศัยคนเดียวที่ไม่มีโอกาสแพร่เชื้อต่อ
วันนี้ (16 เมษายน 2564) ที่กรมการแพทย์ กระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย ดร.สาธิต ปิตุเตชะ รัฐมนตรีช่วยว่าการกระทรวงสาธารณสุขนายแพทย์เกียรติภูมิ วงศ์รจิต ปลัดกระทรวงสาธารณสุขนายแพทย์สมศักดิ์ อรรฆศิลป์ อธิบดีกรมการแพทย์ นายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ และนายแพทย์โอภาส การย์กวินพงศ์ อธิบดีกรมควบคุมโรค ประชุมเตรียมความพร้อมด้านการรักษาพยาบาลและการป้องกันการติดเชื้อในโรงพยาบาลในเขตกรุงเทพมหานคร ร่วมกับโรงพยาบาลในกรุงเทพมหานครทุกเครือข่าย
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า นโยบายการดูแลผู้ป่วยโควิด 19 จะนําเข้าสู่การรักษาในโรงพยาบาลทั้งหมด ซึ่งขณะนี้มีการเปิดHospitel และโรงพยาบาลสนามทําให้มีเตียงในการรองรับมากขึ้น แต่ยังมีผู้ติดเชื้อในเขตกรุงเทพมหานครบางส่วนที่ยังอยู่ระหว่างรอเตียงจึงมอบหมายให้รัฐมนตรีช่วยว่าการกระทรวงสาธารณสุข จัดตั้งทีมคณะทํางานหารือการนําผู้ติดเชื้อเข้าสู่การรักษาโดยเฉพาะ โดยให้สถาบันการแพทย์ฉุกเฉินแห่งชาติ (สพฉ.) เข้ามาร่วมประสานกับทางศูนย์เอราวัณ กรุงเทพมหานคร ในการช่วยกันนําส่งผู้ติดเชื้อเข้าสู่การรักษาให้รวดเร็วคล่องตัวมากขึ้น โดยสายด่วนทั้ง 1330 1668 และ 1669 จะมีการติดตามผู้ติดเชื้อทุกรายให้เข้าสู่การรักษาทั้งหมดโดยเร็ว
นอกจากนี้ ขอให้โรงพยาบาลทุกเครือข่ายเร่งรัดการจัดทําHospitel เพื่อให้มีเตียงรองรับมากขึ้น รวมถึงการจัดหาเตียงไอซียูให้มากขึ้น เพื่อรองรับผู้ติดเชื้อโควิดที่อาจมีอาการเพิ่มมากขึ้นในช่วง 1-2 สัปดาห์นี้ โดยเฉพาะการรับส่งต่อจากโรงพยาบาลสนามและ Hospitel ที่มีอาการ รวมถึงมอบให้กรมการแพทย์เตรียมจัดทําคู่มือแนวทางการดูแลผู้ติดเชื้อที่จําเป็นต้องกักตัวที่บ้านหากอนาคตมีผู้ติดเชื้อจํานวนมาก โดยเฉพาะผู้ที่อาศัยในบ้านหรือห้องพักคนเดียว ไม่มีโอกาสแพร่เชื้อสู่ผู้อื่นในครอบครัว เนื่องจากจะต้องมีการติดตามอาการทุกวัน เพราะอาการสามารถเปลี่ยนแปลงได้ตลอด ซึ่งในวัยหนุ่มสาวพบว่ามีปอดบวมทั้งที่ไม่มีอาการ เพื่อให้ดูแลผู้ติดเชื้อได้อย่างปลอดภัย
“ขอให้ประชาชนอย่าช้อปปิ้งตรวจแล็บหาเชื้อโควิด 19 รวมถึงการโทรประสานหาเตียงซ้ําซ้อน ทั้งโทรเองหรือเพื่อนโทร เนื่องจากจะทําให้มีตัวเลขซ้ําซ้อนและต้องใช้เวลาในการจัดการตัวเลขและรายชื่อให้ตรงกัน” นายอนุทินกล่าว
*********************************16 เมษายน 2564
************************
รัฐบาลไทย-ข่าวทำเนียบรัฐบาล-สธ.ร่วมกองทัพบก แจงยืนยันการฉีดพ่นน้ำยาฆ่าเชื้อโควิด-19 บริเวณชายแดนไทย-เมียนมา ปฏิบัติตามมาตรการดูแลพื้นที่ชายแดนทั้งด้านความปลอดภัย และการควบคุมโรค
วันศุกร์ที่ 16 เมษายน 2564
สธ.ร่วมกองทัพบก แจงยืนยันการฉีดพ่นน้ํายาฆ่าเชื้อโควิด-19 บริเวณชายแดนไทย-เมียนมา ปฏิบัติตามมาตรการดูแลพื้นที่ชายแดนทั้งด้านความปลอดภัย และการควบคุมโรค
กระทรวงสาธารณสุขร่วมกองทัพบก ชี้แจงยืนยันการฉีดพ่นน้ํายาฆ่าเชื้อโควิด-19 บริเวณชายแดนไทย-เมียนมา ปฏิบัติตามมาตรการดูแลพื้นที่ชายแดนทั้งด้านความปลอดภัย และการควบคุมโรค
เมื่อวันที่14เมษายน2564นายแพทย์ณรงค์สายวงศ์รองปลัดกระทรวงสาธารณสุขและโฆษกกระทรวงสาธารณสุขชี้แจงกรณีที่มีการวิจารณ์ผ่านสังคมออนไลน์ถึงความคุ้มค่าและประสิทธิภาพในการฉีดพ่นน้ํายาฆ่าเชื้อโควิด-19บริเวณชายแดนไทย-เมียนมา(จ.แม่ฮ่องสอน) ที่นําสารเคมียาฆ่าเชื้อมาฉีดพ่นตามถนนและพื้นที่สาธารณะว่าการทําความสะอาดสถานที่ที่พบผู้ติดเชื้อนั้นไม่จําเป็นต้องพ่นยาฆ่าเชื้อในอากาศเนื่องจากเชื้อไม่ได้อยู่ในอากาศนานแต่จะตกอยู่ตามพื้นผิวต่างๆการพ่นน้ํายาฆ่าเชื้อแบบละอองฝอยในอากาศในทุกห้องเป็นสิ่งที่เกินความจําเป็นและหากทําไม่ถูกวิธีหรือไม่มีการป้องกันที่ดีอาจก่อให้เกิดความเสี่ยงที่จะติดเชื้อได้
ขณะที่กระทรวงกลาโหมกองทัพบกชี้แจงว่าต้นเดือนเม.ย.มีผู้หนีภัยความไม่สงบชาวเมียนมาจํานวนมากเข้ามาพักชั่วคราวในพื้นที่ปลอดภัยแนวชายแดนและได้เดินทางกลับประเทศหลังเหตุการณ์คลี่คลายดังนั้นกองกําลังชายแดนจึงปฏิบัติตามมาตรการดูแลพื้นที่ชายแดนทั้งด้านความปลอดภัยและการควบคุมโรคเพื่อให้พื้นที่นั้นกลับสู่สภาพปกติพร้อมทั้งได้ทําความสะอาดและฉีดพ่นน้ํายาฆ่าเชื้อโรคป้องกันโรคติดต่อที่อาจแฝงมากับผู้หนีภัยฯตามมาตรการด้านสาธารณสุขทั้งนี้การฉีดพ่นฆ่าเชื้อหน่วยทหารได้บริหารจัดการอุปกรณ์และกําลังพลที่มีอยู่แล้วโดยขอสนับสนุนน้ํายาฆ่าเชื้อโรคจากหน่วยงานสาธารณสุขเพื่อดูแลประชาชนและสร้างความเชื่อมั่นให้กับประชาชนท้องถิ่นในการกลับเข้าทํากิจกรรมต่างๆตามวิถีเดิมเช่นปลูกพืชล้มลุกหรือหาอาหารเป็นต้น
_______________
รัฐบาลไทย-ข่าวทำเนียบรัฐบาล-“วราวุธ” ตรวจความสมบูรณ์ป่าในเมืองบ้านท่าเลน พร้อมเปิดเป็นแหล่งท่องเที่ยวเชิงอนุรักษ์ให้นักท่องเที่ยวได้สัมผัสกับความมหัศจรรย์ของป่าชายเลน จ.กระบี่
วันศุกร์ที่ 16 เมษายน 2564
“วราวุธ” ตรวจความสมบูรณ์ป่าในเมืองบ้านท่าเลน พร้อมเปิดเป็นแหล่งท่องเที่ยวเชิงอนุรักษ์ให้นักท่องเที่ยวได้สัมผัสกับความมหัศจรรย์ของป่าชายเลน จ.กระบี่
“วราวุธ” ตรวจความสมบูรณ์ป่าในเมืองบ้านท่าเลน พร้อมเปิดเป็นแหล่งท่องเที่ยวเชิงอนุรักษ์ให้นักท่องเที่ยวได้สัมผัสกับความมหัศจรรย์ของป่าชายเลน จ.กระบี่
“วราวุธ” ตรวจความสมบูรณ์ป่าในเมืองบ้านท่าเลน พร้อมเปิดเป็นแหล่งท่องเที่ยวเชิงอนุรักษ์ให้นักท่องเที่ยวได้สัมผัสกับความมหัศจรรย์ของป่าชายเลน จ.กระบี่
วันนี้​ (16 เมษายน​ 2564) เวลา 11.00 น. นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​​ (รมว.ทส.) เป็นประธานเปิดโครงการป่าในเมืองแห่งที่ 2 ของ จ.กระบี่ ที่บ้านท่าเลน ต.เขาทอง อ.เมือง จ.กระบี่ พร้อมพายเรือคายัคสํารวจความสมบูรณ์ของผืนป่าชายเลน โดยมีนายจตุพร​ บุรุษพัฒน์​ ปลัดกระทรวงทรัพยากรธรรมชาติและสิ่งแวดล้อม​ (ปกท.ทส.)​ ร่วมลงพื้นที่ และมีนายสมชาย หาญภักดีปฏิมา รองผู้ว่าราชการจังหวัดกระบี่ พร้อมหน่วยงานที่เกี่ยวข้อง ให้การต้อนรับ
นายวราวุธ กล่าวว่า ภาพรวมป่าชายเลนของประเทศไทย มีสภาพที่สมบูรณ์ขึ้นมากอย่างต่อเนื่อง ผลการสํารวจล่าสุดของ GISTDA เมื่อปี 2564 พบว่า มีผืนป่าชายเลนที่คงสภาพสมบูรณ์ เนื้อที่ประมาณ 1.73 ล้านไร่ เพิ่มขึ้นจาก ปี 2557 กว่า 2 แสนไร่ อย่างไรก็ตาม กระทรวงฯ ยังคงมีแผนเพิ่มพื้นที่ป่าชายเลนอย่างจริงจังและต่อเนื่อง สําหรับป่าชายเลนที่สมบูรณ์อยู่แล้ว ได้เน้นให้มีการใช้ประโยชน์อย่างยั่งยืน
และในวันนี้ ได้มาเป็นประธานเปิดโครงการป่าในเมือง ซึ่งเป็นป่าในเมืองแห่งที่ 2 ของ จ.กระบี่ ถือได้ว่าเป็น “มหัศจรรย์ป่าชายเลน ท่าเลน แคนยอนเมืองไทย” และจากการพายเรือคายัค สํารวจผืนป่าชายเลนโดยรอบ ทําให้ได้เห็นถึงความสมบูรณ์ของผืนป่าชายเลนแห่งนี้ ที่มีพื้นที่กว่า 3,700 ไร่ รู้สึกภูมิใจ และดีใจกับพี่น้องชาวกระบี่ ที่ช่วยกันดูแล อนุรักษ์ จนผืนป่าชายเลนมีความสวยงามและสมบูรณ์เช่นนี้ และคิดว่านักท่องเที่ยวจากทั่วโลก ก็อยากจะมาสัมผัสบรรยากาศแบบนี้เช่นกัน
ดังนั้น เพื่อเป็นการเตรียมความพร้อมในการรองรับนักท่องเที่ยวที่จะเข้ามาเยี่ยมชม จึงได้สั่งการให้กรมทรัพยากรทางทะเลและชายฝั่ง หามาตรการในการจัดการและแนวทางในการควบคุมการท่องเที่ยวให้คงความสวยงาม มีความสะอาด ไม่ให้ส่งผลกระทบต่อทรัพยากรป่าชายเลนโดยรวม ที่พี่น้องประชาชนจังหวัดกระบี่ ได้พยายามช่วยกันดูแลผืนป่ามาจนสมบูรณ์
“ป่าชายเลน 1 ไร่ เมื่อเทียบกับป่าทั่วไปในพื้นที่เท่ากัน จะมีคุณค่ามากกว่ามาก เพราะเป็นทั้งแหล่งอนุบาลสัตว์น้ํา เป็นแหล่งดูดซับคาร์บอนไดออกไซด์ และยังช่วยปกป้องเมื่อเกิดภัยธรรมชาติ และสิ่งที่สําคัญกว่าการเปิดโครงการในวันนี้ คือการดูแลบํารุงรักษาให้พื้นที่คงความสมบูรณ์”
สําหรับกิจกรรมการท่องเที่ยวเชิงอนุรักษ์ ที่จะมีขึ้นหลังจากเปิดพื้นที่นี้อย่างเป็นทางการ ได้แก่ การพายเรือคายัคบริเวณอ่าวท่าเลน ไปตามเส้นทางที่คดเคี้ยวประมาณ 7 กิโลเมตร ที่เต็มไปด้วยพันธุ์ไม้ป่าชายเลนที่หายาก สลับกับความสวยงามของธรรมชาติภูเขาหินปูนมากมายหลายสิบลูก รวมทั้งมีสัตว์ป่านานาพันธุ์ที่สามารถมองเห็นได้แบบใกล้ชิด ผืนป่าแห่งนี้อยู่ห่างจากตัวเมืองกระบี่เพียง 25 กิโลเมตร บางส่วนอยู่ในเขตป่าสงวนแห่งชาติป่าคลองกาโหรดและป่าคลองหิน และบางส่วนเป็นป่าชายเลนตามมติคณะรัฐมนตรี นอกจากนี้ ในอนาคตอาจเพิ่มกิจกรรมที่สร้างการเรียนรู้ให้กับนักท่องเที่ยวตามเส้นทางศึกษาธรรมชาติเพิ่มขึ้นด้วย
รัฐบาลไทย-ข่าวทำเนียบรัฐบาล-นฤมล ชวนฝึกออนไลน์ ช่วง  work from home
วันศุกร์ที่ 16 เมษายน 2564
นฤมล ชวนฝึกออนไลน์ ช่วง  work from home
รมช.แรงงาน ขานรับนโยบายรัฐบาล กําชับแรงงานช่วง work from home แนะฝึกออนไลน์กับกรมพัฒนาฝีมือแรงงาน ใช้วิกฤตให้เป็นโอกาสพัฒนาตนเองรับวิถีชีวิตใหม่ ลดเสี่ยงติดโควิด-19
วันที่ 16 เมษายน 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เปิดเผยว่า จากการแพร่ระบาดของเชื้อไวรัสโควิด-19 รอบใหม่ มีการแพร่ระบาดเป็นวงกว้างอย่างรวดเร็ว รัฐบาลภายใต้การนําของพลเอกประยุทธ์ จันทร์โอชา นายกรัฐมนตรี มีความห่วงใยและได้มอบหมายให้หน่วยงานที่เกี่ยวข้อง เร่งกําหนดมาตรการจํากัดการแพร่ระบาดให้เร็วที่สุด ซึ่งมีการประชุม ศบค. ชุดใหญ่ในวันนี้ อย่างไรก็ตาม การแก้ปัญหาการแพร่ระบาดของไวรัสโควิด-19 ที่ผ่านมา ด้วยการเชิญชวนให้คนไทย หยุดอยู่บ้าน งดการเดินทาง การรวมกลุ่ม โดยในส่วนของหน่วยงานราชการและเอกชน กําหนดให้พนักงานและเจ้าหน้าที่ work from home จะเป็นอีกมาตรการหนึ่งที่ช่วยหยุดการแพร่กระจายของเชื้อไวรัสโควิด-19 ได้
ศาสตราจารย์ นฤมล กล่าวต่อไปว่า การฝึกอบรมที่กรมพัฒนาฝีมือแรงงาน กระทรวงแรงงาน ดําเนินการฝึกอย่างต่อเนื่องนั้น ได้มีมาตรการป้องกันอย่างเคร่งคัด ทั้งการคัดกรอง การสวมหน้ากากอนามัยตลอดเวลา และการใช้แอลกอฮอล์ล้างมือให้บ่อยครั้ง รวมถึงจํากัดจํานวนคนเข้าอบรม ไม่เกิน 20 คน นอกจากนี้ ยังจัดโปรแกรมการฝึกออนไลน์ ในรูปแบบ VDO Training ในช่วงที่แรงงานต้องหยุดอยู่บ้าน สามารถเข้าเรียนรู้ได้ด้วยตนเอง ได้ถึง 16 หลักสูตร โดยสามารถดูรายละเอียดและเข้าเรียนรู้ได้ที่ www.dsd.go.th เมนู ฝึกทักษะออนไลน์ (online Training) ปัจจุบัน ได้เพิ่มหลักสูตรที่ได้รับการสนับสนุนจาก บริษัท ไมโครซอฟท์ (ประเทศไทย) จํากัด ในกลุ่มของ Microsoft office สําหรับหลักสูตรเดิมที่มีอยู่แล้ว ประกอบด้วย การเรียนรู้ด้านช่าง ภาษาต่างประเทศ ทั้งภาษาญี่ปุ่น ภาษาเกาหลี และภาษาอังกฤษ นอกจากนี้ ยังมีหลักสูตรเกี่ยวกับอาชีพอิสระ เช่น การทําอาหาร การทําขนม และงานศิลปะประดิษฐ์ เป็นต้น ผู้สนในสามารถลงทะเบียนเข้าฝึกอบรมตามเว็บไซต์ที่แจ้ง หรือสอบถามรายละเอียดเพิ่มเติมได้ที่สายด่วนกระทรวงแรงงาน 1506 กด 4
“ถ้าทุกคนช่วยกันและปฏิบัติตัวตามมาตรการต่างๆ ที่รัฐบาลได้กําหนด เชื่อมั่นว่าจะสามารถหยุดการแพร่ระบาดของไวรัสโควิด-19 ไปได้อย่างแน่นอน” รมช.แรงงาน กล่าวทิ้งท้าย
รัฐบาลไทย-ข่าวทำเนียบรัฐบาล-ก.แรงงาน เตรียมตำแหน่งงานว่าง 2 แสนอัตรา รองรับคนว่างงานทั่วประเทศ
วันศุกร์ที่ 16 เมษายน 2564
ก.แรงงาน เตรียมตําแหน่งงานว่าง 2 แสนอัตรา รองรับคนว่างงานทั่วประเทศ
รมว.แรงงาน สั่งรวบรวมตําแหน่งงานทั่วประเทศ ช่วยกลุ่มเปราะบางและคนตกงานจากสถานการณ์โควิด-19 ระลอกใหม่ ล่าสุดพร้อมเสิร์ฟงานแล้ว 225,207 อัตรา
พล.อ. ประยุทธ์ จันทร์โอชา นายกรัฐมนตรี และ พล.อ. ประวิตร วงษ์สุวรรณ รองนายกรัฐมนตรี ผู้กํากับดูแลกระทรวงแรงงาน ได้เน้นย้ํากระทรวงแรงงานให้ความสําคัญและดูแลกลุ่มเปราะบาง ผู้ได้รับผลกระทบจากโควิด -19 อย่างเร่งด่วน เพื่อสร้างงาน สร้างอาชีพ สร้างรายได้ อย่างเท่าเทียม นําไปสู่การขับเคลื่อนเศรษฐกิจของประเทศให้กลับมาฟื้นตัวโดยเร็ว โดยมอบหมายนายสุชาติ ชมกลิ่น รัฐมนตรีว่าการกระทรวงแรงงาน ติดตามสถานการณ์การจ้างงานอย่างเร่งด่วน ซึ่งนายสุชาติ เปิดเผยว่า รู้สึกห่วงใยผู้ได้รับผลกระทบจากการเลิกจ้าง การชะลอการจ้างงาน ตลอดจนมาตรการลาพักโดยไม่จ่ายเงินเดือน ล่าสุดได้สั่งการกรมการจัดหางานลงพื้นที่พบปะนายจ้าง/สถานประกอบการที่ยังมีกําลังการจ้างงาน เพื่อรวบรวมตําแหน่งงานว่าง เตรียมพร้อมช่วยเหลือผู้ที่ว่างงานและประสงค์หางานทําจากทั่วประเทศ พร้อมการแนะแนวอาชีพ แนวทางการประกอบอาชีพอิสระ และการฝึกอาชีพอิสระ ที่เน้นการเพิ่มทักษะที่หลากหลาย ให้สามารถปรับตัวเพื่อประกอบอาชีพอื่นๆได้
“ขณะนี้มีนายจ้าง/สถานประกอบการที่มีความต้องการจ้างงานเป็นจํานวนมาก ซึ่งมีตําแหน่งงานว่างทั้งสิ้น จํานวน 225,207 อัตรา โดยตําแหน่งงานว่าง 10 อันดับแรกที่นายจ้าง/สถานประกอบการต้องการมากที่สุด ได้แก่ 1.แรงงานด้านการผลิต 2.แรงงานในด้านการผลิตต่าง ๆ, แรงงานทั่วไป 3.แรงงานด้านการประกอบอื่น ๆ 4.ตัวแทนนายหน้าขายบริการธุรกิจอื่นๆ 5. พนักงานขาย และผู้นําเสนอสินค้าอื่นๆ 6.พนักงานบริการลูกค้า 7. พนักงานจัดส่งสินค้าอื่น ๆ 8.ผู้ตรวจสอบคุณภาพผลิตภัณฑ์สินค้า (เส้นใย , เสื้อผ้าและผลิตภัณฑ์อื่น ๆ) 9. ตัวแทนขายผลิตภัณฑ์ 10. เจ้าหน้าที่คลังสินค้าอื่น ๆ” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร รองปลัดกระทรวงแรงงาน รักษาราชการแทนอธิบดีกรมการจัดหางาน กล่าวว่า ผู้ว่างงานที่ประสงค์จะหางานทํา สามารถเลือกสมัครงานผ่านช่องทางการให้บริการจัดหางานรูปแบบออนไลน์ด้วยตนเองได้ที่เว็บไซต์ smartjob.doe.go.th หรือ ไทยมีงานทํา.com เพื่อหลีกเลี่ยงการเดินทางไปติดต่อที่สํานักงาน ลดการรวมตัวกันของคนจํานวนมาก และป้องกันการแพร่ระบาดของโรค COVID-19 แต่ในกรณีที่ไม่สามารถใช้บริการแบบออนไลน์ได้ สามารถติดต่อขอรับบริการ ณ ศูนย์บริการจัดหางานเพื่อคนไทย (Smart Job Center) สํานักงานจัดหางานกรุงเทพมหานครพื้นที่ 1-10 และสํานักงานจัดหางานจังหวัดทุกจังหวัด
รัฐบาลไทย-ข่าวทำเนียบรัฐบาล-ปลัดกระทรวงวัฒนธรรม เป็นประธานการประชุมมอบนโยบายด้านการประชาสัมพันธ์ของกระทรวงวัฒนธรรม
วันศุกร์ที่ 9 เมษายน 2564
ปลัดกระทรวงวัฒนธรรม เป็นประธานการประชุมมอบนโยบายด้านการประชาสัมพันธ์ของกระทรวงวัฒนธรรม
วันที่ ๙ เมษายน ๒๕๖๔ เวลา ๐๙.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมมอบนโยบายด้านการประชาสัมพันธ์ของกระทรวงวัฒนธรรม โดยมี นางนนทพร พรประยุทธ วันงาม ที่ปรึกษาด้านการประชาสัมพันธ์ นายชัยพล สุขเอี่ยม ผู้ตรวจราชการกระทรวงวัฒน
รัฐบาลไทย-ข่าวทำเนียบรัฐบาล-กรมการขนส่งทางบก แจ้งงดให้บริการ ช้อปให้พอ แล้วต่อภาษี : shop Thru for Tax ในวันที่ 10 - 11 เมษายน 2564
วันศุกร์ที่ 9 เมษายน 2564
กรมการขนส่งทางบก แจ้งงดให้บริการ ช้อปให้พอ แล้วต่อภาษี : shop Thru for Tax ในวันที่ 10 - 11 เมษายน 2564
นายยงยุทธ นาคแดง รองอธิบดีกรมการขนส่งทางบก กระทรวงคมนาคม เปิดเผยว่า กรมการขนส่งทางบก (ขบ.) ได้อํานวยความสะดวกให้แก่ประชาชนโดยออกหน่วยเคลื่อนที่รับชําระภาษีรถประจําปีที่ห้างสรรพสินค้าวันเสาร์ อาทิตย์ ตามโครงการ ช้อปให้พอ แล้วต่อภาษี : Shop Thru for Tax
ทําให้ประชาชนมีทางเลือกในการชําระภาษีรถประจําปีหลากหลายช่องทาง ทั้งนี้ สําหรับวันเสาร์ - อาทิตย์ที่ 10 - 11 เมษายน 2564 ขบ. มีภารกิจในการป้องกันและลดอุบัติเหตุทางถนนในช่วงเทศกาลสงกรานต์ 2564 ระหว่างวันที่ 10 - 16 เมษายน 2564 เพื่อให้ประชาชนทุกคนเดินทางสะดวก ปลอดภัย ห่างไกลเชื้อไวรัส COVID-19 ซึ่งจะจัดเจ้าหน้าที่ออกตั้งจุดตรวจความพร้อมรถโดยสารสาธารณะ และอํานวยความสะดวกในการเดินทางแก่ประชาชน ทั้งที่สถานีขนส่งผู้โดยสาร จุด Checking Point และจุด Rest Area ทั่วประเทศ ขบ. จึงมีความจําเป็นขอแจ้งงดการออกหน่วยเคลื่อนที่รับชําระภาษีรถประจําปี ณ ห้างสรรพสินค้าหรือแหล่งชุมชนตามโครงการช้อปให้พอ แล้วต่อภาษี (Shop Thru for Tax) ในวันเสาร์ - อาทิตย์ที่ 10 - 11 เมษายน 2564 ประกอบด้วย ห้างสรรพสินค้าบิ๊กซี จํานวน 11 สาขา (สาขาบางบอน บางปะกอก เพชรเกษม อ่อนนุช สุวินทวงศ์ รัชดาภิเษก สุขาภิบาล 3 ลาดพร้าว รามอินทรา สําโรง และสมุทรปราการ) ศูนย์การค้าพาราไดซ์พาร์ค เซ็นทรัลศาลายา เซ็นทรัลแจ้งวัฒนะ เซ็นทรัลเวสต์เกต เดอะมอลล์งามวงศ์วาน โดยจะเปิดให้บริการตามปกติในวันเสาร์และวันอาทิตย์ถัดไป สําหรับต่างจังหวัดสามารถสอบถามการให้บริการได้ ณ สํานักงานขนส่งจังหวัดโดยตรง
รองอธิบดีกรมการขนส่งทางบก กล่าวเพิ่มเติมว่า สําหรับประชาชนที่ต้องการชําระภาษีรถประจําปีในช่วงเวลาดังกล่าว สามารถใช้บริการชําระภาษีรถผ่านเว็บไซต์ https://eservice.dlt.go.th แอปพลิเคชัน DLT Vehicle Tax ตู้ Kiosk เคาน์เตอร์เซอร์วิส โมบายล์แอปพลิเคชัน (mPAY) และ Truemoney Wallet ธนาคารกรุงไทย, ธกส., CIMB THAI, ออมสิน, กรุงศรีอยุธยา, ไทยพาณิชย์, UOB และห้างสรรพสินค้า Tesco Lotus ซึ่งเป็นช่องทางที่สามารถดําเนินการได้ทุกที่ทุกเวลา เจ้าของรถที่ต้องการชําระภาษีสามารถชําระภาษีรถล่วงหน้าได้ก่อนวันที่ภาษีรถสิ้นอายุภายใน 90 วัน โดยใช้เอกสารสําเนาเล่มทะเบียนรถ หรือเล่มทะเบียนรถ และกรมธรรม์ประกันภัยตาม พ.ร.บ. คุ้มครองผู้ประสบภัยจากรถ สําหรับรถที่ค้างชําระภาษีเกินกว่า 1 ปี และรถเก๋ง รถกระบะ รถตู้ ที่มีอายุการใช้งานเกิน 7 ปี หรือรถจักรยานยนต์ที่มีอายุการใช้งานเกิน 5 ปี ต้องผ่านการตรวจสภาพรถจากสถานตรวจสภาพรถเอกชน (ตรอ.) รอรับเครื่องหมายการเสียภาษีและใบเสร็จรับเงินทางไปรษณีย์ภายใน 5 วันทําการหลังชําระเงิน
รัฐบาลไทย-ข่าวทำเนียบรัฐบาล-ปลัดกระทรวงวัฒนธรรม เป็นประธานการประชุมเตรียมการจัดกิจกรรมวันสงกรานต์ ประจำปี ๒๕๖๔ ภายใต้แนวคิด
วันศุกร์ที่ 9 เมษายน 2564
ปลัดกระทรวงวัฒนธรรม เป็นประธานการประชุมเตรียมการจัดกิจกรรมวันสงกรานต์ ประจําปี ๒๕๖๔ ภายใต้แนวคิด
นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมเตรียมการจัดกิจกรรมวันสงกรานต์ ประจําปี ๒๕๖๔ ภายใต้แนวคิด "สงกรานต์วิถีใหม่ สืบสานวัฒนธรรมไทย"
วันที่ ๙ เมษายน ๒๕๖๔ เวลา ๑๐.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมเตรียมการจัดกิจกรรมวันสงกรานต์ ประจําปี ๒๕๖๔ ภายใต้แนวคิด "สงกรานต์วิถีใหม่ สืบสานวัฒนธรรมไทย" โดยมี นายกิตติพันธ์ พานสุวรรณ รองปลัดกระทรวงวัฒนธรรม นางยุถิกา อิศรางกูร ณ อยุธยา ผู้ตรวจราชการกระทรวงวัฒนธรรม ผู้บริหารกระทรวงวัฒนธรรม ผู้แทนจากหน่วยงานที่เกี่ยวข้อง ข้าราชการ และเจ้าหน้าที่ที่เกี่ยวข้องเข้าร่วม ณ ห้องประชุม ชั้น ๖ กระทรวงวัฒนธรรม
รัฐบาลไทย-ข่าวทำเนียบรัฐบาล-สธ.จับมือเครือข่ายเตรียมเตียงรองรับผู้ป่วยโควิด พร้อมเปิดสายด่วน 1668 ช่วยผู้ติดเชื้อหาเตียง
วันศุกร์ที่ 9 เมษายน 2564
สธ.จับมือเครือข่ายเตรียมเตียงรองรับผู้ป่วยโควิด พร้อมเปิดสายด่วน 1668 ช่วยผู้ติดเชื้อหาเตียง
กระทรวงสาธารณสุข จับมือโรงเรียนแพทย์ กรุงเทพมหานคร ตํารวจ-กลาโหม และโรงพยาบาลเอกชน  เตรียมเตียงรองรับผู้ป่วยโควิด 19 ประสานส่งต่อผู้ป่วยในเครือข่ายหรือข้ามเครือข่ายได้ เปิดสายด่วน 1668 ประสานช่วยผู้ติดเชื้อที่ยังหาเตียงรักษาไม่ได้ พร้อมจัดหา Hospitel
กระทรวงสาธารณสุข จับมือโรงเรียนแพทย์ กรุงเทพมหานคร ตํารวจ-กลาโหม และโรงพยาบาลเอกชน เตรียมเตียงรองรับผู้ป่วยโควิด 19 ประสานส่งต่อผู้ป่วยในเครือข่ายหรือข้ามเครือข่ายได้ เปิดสายด่วน 1668 ประสานช่วยผู้ติดเชื้อที่ยังหาเตียงรักษาไม่ได้ พร้อมจัดหา Hospitel รองรับเพิ่มอีก 1,000 เตียง และโรงพยาบาลสนาม (โรงพยาบาลธรรมศาสตร์เฉลิมพระเกียรติ) 450 เตียง ภายในสัปดาห์นี้
วันนี้ (9 เมษายน 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์สมศักดิ์ อรรฆศิลป์ อธิบดีกรมการแพทย์ แถลงข่าวการบริหารจัดการเตียงรองรับผู้ติดเชื้อโควิด 19 ว่า การบริหารจัดการเตียงในกรุงเทพมหานครและปริมณฑล มีการดําเนินการร่วมกันภายใต้ 5 เครือข่าย ได้แก่ กรมการแพทย์ โรงเรียนแพทย์ กรุงเทพมหานคร ตํารวจ-กลาโหม และโรงพยาบาลเอกชน โดยจัดทําข้อมูลเตียงผ่านระบบคอมพิวเตอร์ร่วมกัน ที่ผ่านมาได้รับความร่วมมือจากโรงพยาบาลเอกชนในการรับผู้ติดเชื้อ ข้อมูล ณ วันที่ 8 เมษายน 2564 เครือข่ายโรงพยาบาลเอกชน มีจํานวนเตียงรองรับผู้ติดเชื้อโควิดอีกเกือบ 300 เตียง
“แนวคิดการบริหารจัดการเตียงรองรับผู้ป่วยโควิด รองนายกรัฐมนตรีและรัฐมนตรีว่าการกระทรวงสาธารณสุขให้นโยบายว่า ผู้ติดเชื้อโควิดทุกรายควรได้รับการรักษาในโรงพยาบาล และมีข้อตกลงกันในเครือข่ายว่า โรงพยาบาลที่ตรวจพบเชื้อโควิดต้องดําเนินการประสานในเครือข่าย เพื่อให้ผู้ป่วยทุกรายเข้ารับการรักษาในโรงพยาบาล ดังนั้น ขอความร่วมมือโรงพยาบาลเอกชน หากตรวจพบเชื้อแล้วไม่มีเตียงรองรับ สามารถประสานส่งต่อในเครือข่ายโรงพยาบาลเอกชน หรือส่งต่อข้ามเครือข่ายได้ ซึ่งเป็นหลักการที่ตกลงกันมา 1 ปีแล้ว”นายแพทย์สมศักดิ์กล่าว
ทั้งนี้ ในการจัดหาเตียงให้เพียงพอรองรับผู้ป่วย กรมการแพทย์และกรมสนับสนุนบริการสุขภาพได้ดําเนินการจัดหา Hospitel คือ ใช้ห้องพักโรงแรมทําเป็นโรงพยาบาล เพื่อดูแลผู้ป่วยที่ไม่มีอาการหรือมีอาการน้อยซึ่งขณะนี้จัดหาได้แล้ว 800 เตียง และจะหาเพิ่มเป็น 1,000 เตียง ภายใน 1-2 วันนี้ โรงพยาบาลธรรมศาสตร์เฉลิมพระเกียรติได้เตรียมเปิดโรงพยาบาลสนาม 450 เตียงในสัปดาห์นี้ เพื่อแก้ปัญหาไม่มีเตียง ทางสถาบันเพื่อการบําบัดรักษาและฟื้นฟูผู้ติดยาเสพติดแห่งชาติบรมราชชนนี (สบยช.) กรมการแพทย์ รับผู้ป่วยได้ทันทีวันนี้ 40 เตียง นอกจากนี้ ยังได้เปิดบริการสายด่วนกรมการแพทย์ 1668 ช่วยเหลือผู้ติดเชื้อที่ยังไม่มีเตียงรักษา อย่างไรก็ตาม ขอให้ประชาชนประเมินความเสี่ยงของตนเองก่อนเข้ารับการตรวจหาเชื้อ ที่เว็บไซต์ของโรงพยาบาลราชวิถีหากพบว่ามีความเสี่ยงสูงให้เข้ารับการตรวจ ส่วนผู้ที่มีความเสี่ยงต่ํา ให้เฝ้าระวังสังเกตอาการตนเองหรือปรึกษาสายด่วนกรมควบคุมโรค 1422 เพื่อป้องกันความเสี่ยงจากความแออัดในการรอรับบริการ
********************************** 9 เมษายน 2564
รัฐบาลไทย-ข่าวทำเนียบรัฐบาล-ปลัดกระทรวงอุตสาหกรรม สรงน้ำพระพุทธรูปเนื่องในประเพณีสงกรานต์ ประจำปี 2564
วันศุกร์ที่ 9 เมษายน 2564
ปลัดกระทรวงอุตสาหกรรม สรงน้ําพระพุทธรูปเนื่องในประเพณีสงกรานต์ ประจําปี 2564
ปลัดกอบชัยฯ นําคณะผู้บริหารข้าราชการ พนักงาน และเจ้าหน้าที่ของสํานักงานปลัดกระทรวงอุตสาหกรรม สรงน้ําพระพุทธรูปเนื่องในประเพณีสงกรานต์ ประจําปี 2564
วันนี้ (9 เมษายน 2564) นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วยนางวรวรรณ ชิตอรุณ รองปลัดกระทรวงอุตสาหกรรม นายสุระ เพชรพิรุณ หัวหน้าผู้ตรวจราชการกระทรวงอุตสาหกรรม นําคณะข้าราชการ พนักงาน และเจ้าหน้าที่ของสํานักงานปลัดกระทรวงอุตสาหกรรม สรงน้ําพระพุทธรูปเนื่องในประเพณีสงกรานต์ ประจําปี 2564 ซึ่งถือเป็นประเพณีวันขึ้นปีใหม่ของไทยมาแต่โบราณเป็นประเพณีที่งดงาม ณ ห้องโถง ชั้น 1 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ทุนเสมอภาค ช่วยเด็กไทยให้ได้ไปโรงเรียน
วันศุกร์ที่ 9 เมษายน 2564
ทุนเสมอภาค ช่วยเด็กไทยให้ได้ไปโรงเรียน
วันศุกร์ที่ 9 เมษายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
แม้ประเทศไทยจะมีระบบการศึกษาขั้นพื้นฐานที่เด็กไทยทุกคนมีสิทธิเข้าถึงได้ แต่ความพร้อมทางเศรษฐกิจของครอบครัวเป็นปัจจัยสําคัญที่ทําให้เด็กได้เรียนไม่เท่ากัน รัฐบาลจึงจัดให้มี “ทุนเสมอภาค” ขึ้น เพื่อช่วยบรรเทาภาระค่าใช้จ่ายในการไปโรงเรียนแก่เด็กยากจน เช่น ค่าเดินทาง ค่าอาหาร ค่าอุปกรณ์การเรียน ปีละ 3,000 บาท โดยเกณฑ์ในการพิจารณา คือ รายได้เฉลี่ยของสมาชิกในครัวเรือนจะต้องไม่เกิน 3,000 บาท/คน/เดือน มีภาระพึ่งพิง เช่น เลี้ยงดูคนพิการ ผู้สูงอายุ ซึ่งจะพิจารณาร่วมกับสภาพยานพาหนะ ที่อยู่อาศัย ของใช้ในครัวเรือน ที่ดินทําการเกษตร และแหล่งไฟฟ้าหลัก เป็นต้น ทั้งนี้ หากประชาชนพบเห็นเด็กยากจนที่เสี่ยงจะต้องออกจากโรงเรียน สามารถขอความช่วยเหลือได้ที่ กองทุนเพื่อความเสมอภาคทางการศึกษา
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สถาบันการบินพลเรือนชี้แจง กรณีนักศึกษาตรวจพบเชื้อไวรัสโคโรนา 2019 (COVID-19) พร้อมจัดมาตรการเร่งด่วน และเฝ้าระวังการระบาดของโรคติดต่อเชื้อไวรัสโคโรนา 2019 (COVID-19)
วันศุกร์ที่ 9 เมษายน 2564
สถาบันการบินพลเรือนชี้แจง กรณีนักศึกษาตรวจพบเชื้อไวรัสโคโรนา 2019 (COVID-19) พร้อมจัดมาตรการเร่งด่วน และเฝ้าระวังการระบาดของโรคติดต่อเชื้อไวรัสโคโรนา 2019 (COVID-19)
สถาบันการบินพลเรือน (สบพ.) กระทรวงคมนาคม ได้รับแจ้งจากนักศึกษาจํานวน 2 ราย ว่าได้ตรวจพบการติดเชื้อไวรัสโคโรนา 2019 (COVID-19) ทั้งนี้ นักศึกษาทั้งสองรายไม่ได้เข้าร่วมกิจกรรมเรียนรู้เชิงปฏิบัติการ โครงการพัฒนาคุณธรรมจริยธรรมนักศึกษา ปีการศึกษา 2564
จากกรณีดังกล่าว ผู้ว่าการ สบพ. ได้ประชุมเป็นกรณีเร่งด่วน เมื่อวันที่ 8 เมษายน 2564 เพื่อสอบถามข้อมูล ประสานงานหน่วยงานภาครัฐ และสรุปผล ทั้งนี้ เพื่อให้การป้องกันการแพร่ระบาดของโรคติดเชื้อไวรัสโคโรนา 2019 (COVID-19) มีความชัดเจน สบพ. จึงออกมาตรการเร่งด่วนในการป้องกันการแพร่ระบาดดังนี้
1. ขอให้พนักงาน ลูกจ้าง นักศึกษา ผู้ประกอบการทุกคนที่ปฏิบัติงาน ณ สบพ. กรุงเทพฯ หยุดปฏิบัติงานในวันที่ 8 เมษายน 2564 ช่วงเวลาบ่าย และปิดทําการในวันที่ 9 เมษายน 2564 โดยรายละเอียดและข้อกําหนดขอให้พิจารณาตามประกาศที่สํานักงานทรัพยากรบุคคล สําหรับนักศึกษาที่มีเรียนในวันที่ 10, 11, 16, 17 และ 18 เมษายน 2564 สบพ. ได้จัดให้มีการเรียนการสอนออนไลน์ ทั้งนี้ หากมีข้อสงสัยสามารถติดต่อได้ที่กองวิชา โดยจะทําการเรียนการสอนเป็นปกติในวันที่ 19 เมษายน 2564 สําหรับพนักงาน ลูกจ้าง นักศึกษา ผู้ประกอบการทุกคนที่ปฏิบัติงาน ณ ศูนย์ฝึกการบิน สบพ. หัวหิน จังหวัดประจวบคีรีขันธ์ ขอให้พิจารณาตามประกาศที่ผู้อํานวยการศูนย์ฝึกการบิน หัวหิน แจ้ง
2. ให้แผนกอาคารและสถานที่ดําเนินการฉีดพ่นยาฆ่าเชื้อให้ทั่วพื้นที่ของ สบพ. กรุงเทพฯ ทันที สําหรับศูนย์ฝึกการบิน สบพ. หัวหิน จังหวัดประจวบคีรีขันธ์ ให้แผนกบริการดําเนินการฉีดพ่นยาฆ่าเชื้อให้ทั่วพื้นที่
3. ให้พนักงาน ลูกจ้าง หรือนักศึกษาที่สัมผัสใกล้ชิดผู้ติดเชื้อ และเป็นผู้มีความเสี่ยงสูงเข้าตรวจ คัดกรองเชื้อไวรัสโคโรนา 2019 (COVID-19) ทั้งนี้ หากผู้ใดสงสัยว่าตนเองอาจเป็นผู้สัมผัสใกล้ชิดผู้ติดเชื้อและเป็นผู้มีความเสี่ยงสูง ขอให้ดําเนินการติดต่อโรงพยาบาลใกล้เคียงหรือติดต่องานพยาบาล สบพ. เพื่อดําเนินการตามขั้นตอนของสาธารณสุขต่อไป
รัฐบาลไทย-ข่าวทำเนียบรัฐบาล-กรมการขนส่งทางบกย้ำ ไม่ประมาท การ์ดอย่าตก เดินทางสงกรานต์ 2564 รถโดยสารสาธารณะต้องปลอดภัยห่างไกลเชื้อไวรัส COVID-19
วันศุกร์ที่ 9 เมษายน 2564
กรมการขนส่งทางบกย้ํา ไม่ประมาท การ์ดอย่าตก เดินทางสงกรานต์ 2564 รถโดยสารสาธารณะต้องปลอดภัยห่างไกลเชื้อไวรัส COVID-19
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า การเดินทางช่วงเทศกาลสงกรานต์ 2564 กรมการขนส่งทางบก (ขบ.) ได้กําชับมาตรการป้องกันและควบคุมการแพร่ระบาดของโรคติดเชื้อไวรัส COVID-19
ในรถโดยสารสาธารณะ และสถานีขนส่งผู้โดยสารให้เป็นไปตามมาตรการป้องกันขั้นสูง เพื่อให้การเดินทางด้วยรถโดยสารสาธารณะของประชาชนปลอดภัย ห่างไกลจากเชื้อไวรัส COVID-19 ขบ. จึงกําชับผู้ประกอบการขนส่งดําเนินการตามมาตรการป้องกันและควบคุมการแพร่ระบาดอย่างเคร่งครัดดังนี้
1. ขอความร่วมมือให้พิจารณาปรับเพิ่มมาตรการการอนุญาตให้คืนตั๋วโดยสารในช่วงเทศกาลสงกรานต์ 2564 โดยไม่หักค่าใช้จ่าย ภายในระยะเวลาที่กําหนด เช่น การงดเดินทางก่อน 24 ชั่วโมง หากมีกําหนดเดินทางวันที่ 9 เมษายน 2564 ให้คืนก่อนวันที่ 8 เมษายน 2564 โดยประชาสัมพันธ์แจ้งให้ประชาชนทราบอย่างชัดเจน
2. จัดให้มีมาตรการคัดกรองผู้โดยสารและตรวจวัดอุณหภูมิ ตรวจคัดกรองพนักงานขับรถและผู้ให้บริการ ให้เข้มงวดการตรวจคัดกรอง และป้องกันดูแลอย่างเข้มงวดที่สุด ให้เพิ่มเจ้าหน้าที่ตรวจสอบ ดูแล เพิ่มความถี่ให้มากที่สุด หากพบผู้ที่มีอุณหภูมิร่างกายสูงเกินกว่า 37.5 องศาเซลเซียส สามารถปฏิเสธการให้บริการและให้แจ้งหน่วยงานที่เกี่ยวข้องเพื่อดําเนินการตามมาตรการทางด้านสาธารณสุขทันที
3. เพิ่มความถี่ในการทําความสะอาดพื้นผิวสัมผัสภายในรถ ภายในสถานีขนส่งผู้โดยสาร เช่น ราวจับบริเวณประตูรถ หรือบันได ที่นั่ง ช่องจําหน่ายตั๋ว บันไดเลื่อน ปุ่มกดลิฟต์ และห้องสุขา โดยให้ทําความสะอาดทุกชั่วโมงเป็นอย่างน้อย และจัดให้มีจุดบริการล้างมือด้วยสบู่ หรือแอลกอฮอล์เจล หรือน้ํายาฆ่าเชื้อโรคสําหรับผู้โดยสารล้างมือก่อนขึ้นรถและจุดบริการภายในสถานีขนส่งผู้โดยสาร
4. ผู้ประกอบการควรมีช่องทางการจําหน่ายตั๋วโดยสารล่วงหน้าผ่านทางโทรศัพท์ เว็บไซต์ แอปพลิเคชัน หรือระบบอิเล็กทรอนิกส์เพื่อลดความเสี่ยงในการติดต่อสัมผัส ในกรณีการซื้อตั๋วโดยสารที่สถานีขนส่งต้องจัดระบบคิวให้เป็นไปตามมาตรการเว้นระยะห่างทางสังคม (Social Distancing)
5. ขณะเดินทางให้มีการระบายอากาศภายในรถโดยสารปรับอากาศ โดยให้พนักงานขับรถพิจารณาจอดพักรถและเปิดประตูหน้าต่างเพื่อระบายอากาศภายในรถ และงดให้บริการอาหารบนรถในระหว่างการเดินทาง รวมทั้งห้ามผู้โดยสารรับประทานอาหารบนรถเว้นแต่กรณีมีเหตุจําเป็น เพื่อลดโอกาสเสี่ยงการแพร่หรือรับเชื้อจากการถอดหน้ากากอนามัยหรือหน้ากากผ้าขณะอยู่บนรถโดยสารสาธารณะ
6. กํากับดูแลให้พนักงานขับรถและผู้ให้บริการสวมหน้ากากอนามัยหรือหน้ากากผ้าตลอดการเดินทาง โดยให้จัดทําสมุดตรวจอุณหภูมิก่อนและหลังการปฏิบัติงานอย่างเข้มงวดสูงสุด พร้อมทั้งดูแลให้ผู้โดยสารสวมหน้ากากอนามัยหรือหน้ากากผ้าตลอดการเดินทาง โดยต้องไม่ยินยอมให้ผู้โดยสารที่ไม่สวมหน้ากากอนามัยหรือหน้ากากผ้าขึ้นรถโดยสารเด็ดขาด
ทั้งนี้ ขอความร่วมมือผู้โดยสารปฏิบัติตามมาตรการ D-M-H-T-T คือ D - Distancing อยู่ห่างไว้ M - Mask Wearing ใส่หน้ากากอนามัย H - Hand washing หมั่นล้างมือ T - Testing ตรวจวัดอุณหภูมิ T - Thai Cha na ใช้แอปพลิเคชันไทยชนะ หรือกรอกข้อมูลการเดินทางตามแบบฟอร์มที่ ขบ. กําหนดทั้งก่อนและหลังการเดินทาง
รัฐบาลไทย-ข่าวทำเนียบรัฐบาล-สินเชื่อบ้าน New Home เพื่อผู้มีรายได้ปานกลาง
วันศุกร์ที่ 9 เมษายน 2564
สินเชื่อบ้าน New Home เพื่อผู้มีรายได้ปานกลาง
วันพฤหัสบดีที่ 8 เมษยน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลสนับสนุนให้ประชาชนกลุ่มที่มีรายได้ปานกลางเข้าถึงโอกาสในการมีที่อยู่อาศัยเป็นของตนเองโดยไม่เป็นการแบกรับภาระหนี้สินมากจนเกินไป เพิ่มความมั่นคงในชีวิตของตนเองและครอบครัว โดยออก “สินเชื่อบ้าน New Home” วงเงินรวม 10,000 ล้านบาท ให้ประชาชนที่ต้องการซื้อบ้านหรือห้องชุด มือ 1 ในราคา 1.5 ล้านบาทขึ้นไป แต่ไม่ถึง 2.5 ล้านบาท ในอัตราดอกเบี้ยต่ํา เริ่มต้นผ่อนชําระเพียง 5,200 บาทต่อเดือน โดยตัดชําระทั้งเงินต้นและดอกเบี้ย ผ่อนได้นานสูงสุด 40 ปี ฟรีค่าธรรมเนียมการยื่นกู้ร้อยละ 0.1 ของวงเงินที่ทํานิติกรรม โดยสามารถยื่นคําขอกู้ได้ตั้งแต่วันนี้ – 30 มิ.ย.64 และทํานิติกรรมภายในวันที่ 30 ก.ค.64 ที่ธนาคารอาคารสงเคราะห์ทุกสาขาทั่วประเทศ
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-การท่าเรือแห่งประเทศไทย จัดประชุมรับฟังความคิดเห็นของประชาชน ครั้งที่ 1 โครงการปรับปรุงท่าเทียบเรืออเนกประสงค์ท่าเรือระนอง
วันศุกร์ที่ 9 เมษายน 2564
การท่าเรือแห่งประเทศไทย จัดประชุมรับฟังความคิดเห็นของประชาชน ครั้งที่ 1 โครงการปรับปรุงท่าเทียบเรืออเนกประสงค์ท่าเรือระนอง
เพื่อนําข้อเสนอที่ได้รับจากประชาชนไปกําหนดขอบเขตการศึกษาให้มีความครบถ้วน สมบูรณ์ ประกอบการดําเนินโครงการฯ ให้มีประสิทธิภาพ และสร้างการมีส่วนร่วมระหว่าง กทท. และภาคประชาชน
เรือโท กมลศักดิ์ พรหมประยูร ผู้อํานวยการการท่าเรือแห่งประเทศไทย กล่าวว่า กทท. จัดประชุมรับฟังความคิดเห็นของประชาชนและผู้มีส่วนได้เสีย ครั้งที่ 1 ต่อร่างข้อเสนอรายละเอียด ขอบเขตการศึกษา และการประเมินทางเลือกของรายงานการเปลี่ยนแปลงรายละเอียดในรายงานการประเมินผลกระทบสิ่งแวดล้อม โครงการปรับปรุงท่าเทียบเรืออเนกประสงค์ระนอง (ท่าเรือระนอง) จังหวัดระนอง โดยมี พลเรือเอก โสภณ วัฒนมงคล ประธานกรรมการการท่าเรือแห่งประเทศไทย เป็นประธาน นายชนินทร์ แก่นหิรัญ กรรมการ กทท. ผู้บริหาร และพนักงาน กทท. ผู้แทนหน่วยงานภาครัฐและเอกชน ประชาชน และสื่อมวลชน เข้าร่วมประชุม เมื่อวันที่ 8 เมษายน 2564 ณ ห้องราชาวดี เฮอริเทจ แกรนด์ คอนเวนชั่น อําเภอเมืองระนอง จังหวัดระนอง
กทท. ได้ให้กลุ่มบริษัทที่ปรึกษา ประกอบด้วย บริษัท โชติจินดา คอนซัลแตนท์ จํากัด และบริษัท กรีนเนอร์ คอนซัลแทนท์ จํากัด ศึกษาและสํารวจออกแบบ (Detail Design) รวมทั้งศึกษาผลกระทบสิ่งแวดล้อมในการพัฒนาศักยภาพท่าเรือระนอง จัดทํารายงานการประเมินผลกระทบสิ่งแวดล้อม นําข้อเสนอต่าง ๆ ของภาคประชาชนไปประกอบการดําเนินโครงการฯ ให้มีประสิทธิภาพ สร้างการมีส่วนร่วมระหว่าง กทท. และภาคประชาชน เพื่อพัฒนาให้สามารถดําเนินการควบคู่กันการดําเนินกิจการ ยกระดับโครงสร้างพื้นฐาน และส่งเสริมนโยบายของภาครัฐในโครงการพัฒนาพื้นที่ระเบียงเศรษฐกิจภาคใต้อย่างยั่งยืน (Southern Economic Corridor : SEC) และเป็นประตูการค้าฝั่งตะวันตก (Western Gateway) การจัดประชุมฯ ดังกล่าว เป็นหนึ่งในขั้นตอนการศึกษาผลกระทบสิ่งแวดล้อม โดยมีหน่วยงานภาครัฐและเอกชน รวมทั้งประชาชนร่วมให้ความคิดเห็นและข้อเสนอแนะต่อการศึกษาโครงการฯ พร้อมทั้งข้อเสนอ/ห่วงกังวลในประเด็นด้านต่าง ๆ ซึ่ง กทท. จะนําผลที่ได้จากการรับฟังความคิดเห็นดังกล่าว ไปกําหนดขอบเขตการศึกษาเพื่อให้มีความครบถ้วน สมบูรณ์ และรอบด้าน รวมทั้งจัดทํารายงานการประเมินผลกระทบสิ่งแวดล้อม เพื่อเสนอหน่วยงานที่เกี่ยวข้องพิจารณาให้ความเห็นชอบประกอบการขออนุญาตดําเนินโครงการฯ ต่อไป
รัฐบาลไทย-ข่าวทำเนียบรัฐบาล-ร่าง พ.ร.บ.กองทุน บำเหน็จบำนาญแห่งชาติ พ.ศ. ...
วันศุกร์ที่ 9 เมษายน 2564
ร่าง พ.ร.บ.กองทุน บําเหน็จบํานาญแห่งชาติ พ.ศ. ...
วันพุธที่ 7 เมษายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบร่าง พ.ร.บ.กองทุนบําเหน็จบํานาญแห่งชาติ พ.ศ. ... โดยให้ลูกจ้างทั้งในภาคเอกชน ราชการ องค์การมหาชน และรัฐวิสาหกิจ ที่ไม่ได้เป็นสมาชิกกองทุนสํารองเลี้ยงชีพ มีรายได้ไม่เกิน 60,000 บาทต่อเดือน ส่งเงินสมทบเข้ากองทุนโดยฝ่ายนายจ้างสมทบให้เท่ากัน เริ่มต้นไม่น้อยกว่าร้อยละ 3 ของค่าจ้าง เพื่อสะสมเป็นรายได้ของลูกจ้างในการดํารงชีพหลังเกษียณ กรณีที่ลูกจ้างมีเงินเดือนน้อยกว่า 10,000 บาท ให้นายจ้างส่งเงินฝ่ายเดียว โดยเมื่อลูกจ้างมีอายุครบ 60 ปี สามารถเลือกรับเงินสะสมรวมผลตอบแทนจากกองทุน ได้ทั้งในรูปของบําเหน็จและบํานาญ นอกจากนี้ หากลูกจ้างเจ็บป่วยสาหัสจนต้องออกจากงานสามารถขอรับเงินคืนก่อนอายุ 60 ปีได้ด้วย
​
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีแจงเอกชนนำเข้าวัคซีนโควิด-19 ได้เพื่อเป็นทางเลือก เชิญชวนประชาชนร่วมฉลองเทศกาลสงกรานต์แบบ New Normal สวมหน้ากากอนามัย เว้นระยะห่าง ล้างมือ
วันศุกร์ที่ 9 เมษายน 2564
นายกรัฐมนตรีแจงเอกชนนําเข้าวัคซีนโควิด-19 ได้เพื่อเป็นทางเลือก เชิญชวนประชาชนร่วมฉลองเทศกาลสงกรานต์แบบ New Normal สวมหน้ากากอนามัย เว้นระยะห่าง ล้างมือ
นายกรัฐมนตรีแจงเอกชนนําเข้าวัคซีนโควิด-19 ได้เพื่อเป็นทางเลือก เชิญชวนประชาชนร่วมฉลองเทศกาลสงกรานต์แบบ New Normal สวมหน้ากากอนามัย เว้นระยะห่าง ล้างมือ
วันนี้ (9 เมษายน 2564) เวลา 11.30 น. ณ บริเวณทางเชื่อมตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงต่อสื่อมวลชนว่าวันนี้ได้มีการหารือร่วมกันระหว่างภาครัฐและสมาคมโรงพยาบาลเอกชน ในการจัดหาและบริหารวัคซีนโควิด-19 พร้อมตั้งนายแพทย์ปิยะสกล สกลสัตยาทร เป็นประธานคณะกรรมการเพื่อเดินหน้าแก้ไขปรับกฎกติการ่วมกับสํานักงานคณะกรรมการอาหารและยา องค์การเภสัชกรรม และสถาบันวัคซีนแห่งชาติ ให้ภาคเอกชนสามารถนําเข้าวัคซีนเพื่อเป็นวัคซีนทางเลือก ยืนยันสถานพยาบาลของไทยยังมีน้ํายาตรวจหาเชื้อโควิด-19 เพียงพอ แต่ต้องเร่งแก้ไขปัญหาบุคลากรทางการแพทย์ หมอ พยาบาล ที่ได้รับเชื้อไวรัสโควิด-19 รวมทั้งจัดหามาตรการลดความแออัดในโรงพยาบาลให้ได้มากที่สุด โดยเตรียมความพร้อมโรงพยาบาลสนามในพื้นที่กรุงเทพมหานคร เพื่อรองรับผู้ป่วยติดเชื้อโดยเฉพาะ
นายกรัฐมนตรียืนยันว่า แม้ยอดผู้ป่วยติดเชื้อโควิด-19 จะมีจํานวนเพิ่มสูงขึ้น แต่ยังสามารถควบคุมติดตามผู้ป่วยได้ทั้งหมด ที่ผ่านมาประเทศไทยได้มีการฉีดวัคซีนโควิด-19 ไปแล้ว 350,000 โดส ในเดือนเมษายนจะมีการนําเข้าวัคซีนป้องกันโควิด-19 เพิ่มเติม 1,500,000 โดส โดยเป็นการทยอยเข้ามา อย่างไรก็ตาม เนื่องจากสถานการณ์การแพร่ระบาดทั่วโลกยังมีความรุนแรง ยอดผู้ติดเชื้อเพิ่มขึ้นอย่างต่อเนื่อง อาจส่งผลต่อการผลิตวัคซีนของประเทศผู้ผลิตเอง ซึ่งรัฐบาลได้เตรียมแผนรองรับเพื่อดูแลทุกคนอย่างดีที่สุด ทั้งเร่งกระจายวัคซีนอย่างทั่วถึงและเป็นธรรม ควบคู่ไปกับการบริหารความรู้สึกประชาชน หากประชาชนที่มีความประสงค์จะรับการฉีดวัคซีนสามารถลงทะเบียนผ่านแอปพลิเคชัน “หมอพร้อม” เพื่อนัดคิวและสถานที่ฉีดล่วงหน้าได้เมื่อวัคซีนมาถึง นายกรัฐมนตรียังกล่าวถึงการระบาดจากเหตุที่บุคคลไปสถานบันเทิงว่า รัฐบาลได้มีมาตรการปิดสถานบันเทิงในพื้นที่ 41 จังหวัดเป็นเวลา 14 วัน
ในตอนท้าย นายกรัฐมนตรียังห่วงใยประชาชนในช่วงเดือนรอมฎอนและเทศกาลสงกรานต์ ขอให้ทุกคนปฏิบัติตามมาตรการทางสาธารณสุขอย่างเคร่งครัด สวมหน้ากากอนามัย เว้นระยะห่าง ล้างมือ และหลีกเลี่ยงการไปพื้นที่เสี่ยง โดยเฉพาะสถานที่อโคจร งดจัดกิจกรรมที่เสี่ยงต่อการแพร่ระบาดของโรค พร้อมเชิญชวนให้ประชาชนจัดกิจกรรมรดน้ําดําหัวภายในครอบครัว สรงน้ําพระที่บ้าน มีจิตสํานึกแก่ส่วนร่วม ถือว่าเป็นการทําบุญกุศลและเป็นการเสียสละ ขอให้ทุกคน “รู้คิด รู้ธรรม รู้ปฏิบัติ” ฉลองเทศกาลสงกรานต์แบบ New Normal
..................
กลุ่มประชาสัมพันธ์และเผยแพร่ สํานักโฆษก